A Képes krónika 21. lapja: A lap felső részén a szöveg tükörnek több mint felét betöltő, erősen megkopott miniatúra egyszerű keretben: A magyarok bejövetele Pannóniába. A kép egyidejűleg több jelenetet ábrázol. Középen az Isten nevét háromszor kiáltó magyarok körében Árpád ivótülökből megkóstolja a Duna vizét; tőle balról Kusid áll, kezében csobolyóval. – Baloldalt Szvatopluk herceg trónon ülve fogadja a magyarok követét, Kusidot, akinek térdelő, prémsüveges lovásza zablájánál fogva aranyos nyergű fehér lovat tart. – Jobbról középen fehér lovon Árpád, hat kapitánnyal és páncélos, lándzsás harcosokkal. Ugyancsak jobbról az előtérben egy mélyútról asszonyok és gyermekek csoportja jön. – Az egész kép háttere sziklás hegyi táj várakkal, a sziklákon marhákat hajtó pásztorok. A miniatúra alatt »D« iniciáléban Előd magyar vezér jobbjában lándzsa, baljával turulos pajzsra támaszkodik. (A szö-
veg alapján nem világos, hogy az ábrázolt vezér Előd vagy Árpád.) A nagy miniatúra alatt »A« iniciáléban Álmos magyar vezér karddal és az előzőhöz hasonló pajzzsal. (Itt sem teljesen világos, hogy Álmos vagy Árpád-e az ábrázolt vezér.)
<bdi><a href="https://en.wikipedia.org/wiki/en:Mark_of_Kalt" class="extiw" title="w:en:Mark of Kalt"><span title="Hungarian canon and chronicler">Márk Kálti</span></a>
</bdi>
– scanned by <a href="//commons.wikimedia.org/wiki/User:Csan%C3%A1dy" title="User:Csanády">user:Csanády</a>